Source: https://sgfuturumke.edupage.org/text3/?
Timestamp: 2017-10-19 03:19:39+00:00

Document:
Súkromné gymnázium FUTURUM je výberovou strednou školou, ktorú si žiak volil dobrovoľne, a preto je povinný podriadiť sa jej pravidlám a školskému poriadku.
Gymnázium FUTURUM je všeobecnovzdelávacia stredná škola, ktorej hlavnou úlohou je príprava žiakov v päťročnom bilingválnom štúdiu na vysokoškolské štúdium na domácich a zahraničných školách.
O prijatí žiaka na štúdium rozhoduje riaditeľ školy. Prijímacie kritériá budú zverejňované na internetových stránkach školy.
V záujme naplnenia práva na vzdelanie škola zabezpečí vnútorný chod školy, organizáciu života študentov a podmienky pre optimálne medziľudské vzťahy tak, aby čas strávený v škole bol maximálne efektívne využitý z hľadiska vzdelávania a aby bol aj časom príjemne stráveným rovnako žiakmi ako aj učiteľmi.
1. Žiaci majú právo :
vysloviť svoj názor a klásť otázky k preberanej téme
na slobodu myslenia, vierovyznania a svedomia, slobodu názoru
poznať kritériá hodnotenia, klasifikácie vedomostí a zručností vo všetkých predmetoch
na zdôvodnenie klasifikácie a zdôvodnenie chýb v písomných prácach, testoch a pri ústnych odpovediach
v odôvodnených prípadoch požiadať o komisionálne preskúšanie
vybrať si voliteľné predmety podľa možností školy a počtu prihlásených žiakov
zapojiť sa do niektorej z foriem záujmovej krúžkovej činnosti (olympiády, SOČ, športové krúžky)
na komunikáciu s nadriadenými v duchu zásad humanity a demokracie
na aktívne zapojenie sa do činnosti študentského parlamentu a diskusií
na im zrozumiteľný výklad učiva
na omyl (možnosť opraviť sa pri nesprávnej odpovedi pri skúšaní)
na rovnosť bez rozdielu rasy, pôvodu, náboženstva a postavenia
na duševný a telesný rozvoj, na ochranu zdravia a bezpečnosti pri vyučovaní
na poradenstvo u školského výchovného poradcu pri riešení svojich problémov
na lásku, porozumenie a spravodlivosť
na prednostnú ochranu a pomoc v nebezpečných situáciách
na ochranu pred diskrimináciou a na výchovu v duchu znášanlivosti, zmieru a bratstva
na prerušenie štúdia a opakovanie ročníka pri dlhodobých zdravotných alebo iných vážnych problémoch
Ďalšie práva vyplývajú z Deklarácie práv dieťaťa, Charty ľudských práv a Ústavy SR.
2. Žiaci majú tieto povinnosti :
2a. Práva a povinnosti žiakov
2a.1 Osvojovať si vedomosti a zručnosti, pripravovať sa na vysokoškolské či iné formy štúdia a pre život.
žiak je povinný dochádzať do školy pravidelne a včas podľa rozvrhu hodín a zúčastňovať sa na vyučovaní všetkých povinných, voliteľných a nepovinných predmetov, ktoré si zvolil. Žiak prichádza na vyučovanie pred začiatkom vyučovania, najneskôr o 7,35 hod. Vyučovanie sa začína o 7,45 hod. Na základe žiadosti rodičov môže riaditeľ školy v zvláštnych prípadoch povoliť neskorší príchod na vyučovanie. Na nultú vyučovaciu hodinu prichádza žiak najneskôr o 6,45 hod, nultá hodina sa začína o 6,55 hod.
uvoľňovanie žiaka z vyučovania na žiadosť rodiča:
zákonný zástupca môže požiadať triedneho učiteľa o uvoľnenie svojho dieťaťa z vyučovania na 1 deň z rodinných dôvodov. Žiadosť podá triednemu učiteľovi, ktorý o tom informuje riaditeľa školy
triedny učiteľ ospravedlní 1-dňovú neprítomnosť žiaka písomne zdôvodnenú zákonným zástupcom, bez lekárskeho alebo iného úradného potvrdenia maximálne 5x za školský rok, to isté platí tiež v prípade plnoletých žiakov. Žiak je povinný zistiť si domáce úlohy a doplniť si učivo z predmetov, na ktorých sa nezúčastnil
zákonný zástupca môže písomne požiadať riaditeľa školy o uvoľnenie svojho dieťaťa z vyučovania na 2 a viac dni z rodinných dôvodov. Žiadosť podá riaditeľovi školy, ktorý o tom informuje triedneho učiteľa
vyučujúci uvoľneného žiaka zapisujú do triednej knihy ako chýbajúceho a vymeškané hodiny mu triedny učiteľ ospravedlní. Žiak je povinný si po nástupe do školy doplniť zameškané učivo
uvoľňovanie žiaka na súťaže:
vedomostné a športové súťaže organizované školou, krajskými centrami voľného času, zriaďovateľom, príp. inými školami sú neoddeliteľnou súčasťou vyučovania
pokiaľ sa súťaže organizujú mimo budovy školy, môžu sa ich žiaci zúčastniť len na základe informovaného súhlasu zákonného zástupcu, ktorý ho poskytne na celý školský rok na úvodnom plenárnom zasadnutí rodičov
ku každej aktivite spracuje učiteľ sprevádzajúci žiaka/žiakov dokument, ktorý obsahuje presné údaje o mieste, čase a organizačných opatreniach a pokynoch. Prílohou dokumentu je záznamový list s podpisom žiaka o poučení o BOZP a o rešpektovaní školského poriadku
počas neprítomnosti vyučujúci žiaka zapíše do triednej knihy ako chýbajúceho, pričom mu triedny učiteľ vykáže 0 vymeškaných hodín. Pokiaľ nie je spresnené inak, žiak sa po skončení súťaže v sprievode učiteľa vráti do školy a až potom môže odísť domov. Žiak je zároveň povinný zistiť si domáce úlohy a doplniť si preberané učivo z predmetov, na ktorých sa nezúčastnil
učiteľ, ktorý sprevádza žiakov na súťaž, je povinný najneskôr 2 dni pred uskutočnením súťaže predložiť riaditeľovi školy zoznam žiakov, miesto a čas konania príp. iné organizačné pokyny na schválenie
uvoľňovanie žiaka na lekárske vyšetrenie:
triedny učiteľ môže na základe písomnej alebo osobnej žiadosti zákonného zástupcu uvoľniť žiaka z vyučovacej hodiny na lekárske vyšetrenie, pokiaľ ho nemožno vykonať v čase mimo vyučovania
triedny učiteľ ospravedlní 1-dňovú neprítomnosť žiaka písomne zdôvodnenú zákonným zástupcom, bez lekárskeho alebo iného úradného potvrdenia maximálne 5x za školský rok. Žiak je povinný zistiť si domáce úlohy a doplniť si učivo z predmetov, na ktorých sa nezúčastnil
triedny učiteľ ospravedlní 1-dňovú neprítomnosť plnoletého žiaka písomne zdôvodnenú, bez lekárskeho alebo iného úradného potvrdenia maximálne 5x za školský rok. Nie je povolené kombinovať 5x potvrdenie od plnoletého žiaka a 5x potvrdenie od zákonného zástupcu. Žiak je povinný zistiť si domáce úlohy a doplniť si učivo z predmetov, na ktorých sa nezúčastnil
neprítomnosť žiaka pre chorobu:
v prípade ochorenia sa žiak nezúčastňuje vyučovania a zapisuje sa jeho neprítomnosť do triednej knihy. Zákonný zástupca alebo plnoletý študent má povinnosť najneskôr do 2 dní oznámiť triednemu učiteľovi dôvod vymeškania zo školy
v prípade podozrenia zo záškoláctva triedny učiteľ kontaktuje zákonných zástupcov po dvoch dňoch neprítomnosti žiaka
ak neprítomnosť žiaka trvá viac ako 3 po sebe nasledujúce pracovné dni, vyžaduje triedny učiteľ vždy lekárske potvrdenie alebo iný úradný doklad potvrdzujúci odôvodnenosť žiakovej neprítomnosti v škole. Zákonný zástupca žiaka alebo plnoletý žiak zabezpečí doručenie dokladu triednemu učiteľovi najneskôr do 2 dní od nástupu žiaka do školy.
zákonný zástupca môže z rodinných dôvodov žiaka (neplnoletého aj plnoletého) ospravedlniť maximálne na dobu tri dni po sebe
v prípadoch, ak ide o častú neprítomnosť žiaka na vyučovaní určitého predmetu alebo skupiny predmetov (spravidla viac ako 30% absencia), môže triedny učiteľ vyžadovať lekárske potvrdenie aj pri kratšej neprítomnosti žiaka
neprípustné je falšovanie ospravedlňovaní a absencií
žiak je povinný doplniť si učivo z predmetov na ktorých sa nezúčastnil
za ospravedlnenú neúčasť žiaka na výchovno–vzdelávacom procese sa považuje: choroba žiaka, lekárom nariadený dočasný zákaz jeho dochádzania do školy, mimoriadne nepriaznivé poveternostné podmienky, náhle prerušenie premávky prostriedkov hromadnej dopravy, mimoriadne závažné udalosti v rodine žiaka, účasť žiaka na reprezentácii školy, účasť žiaka na zahraničných výmenných a relaxačných pobytoch, exkurziách a pod., súvisiacich s výchovno-vzdelávacím procesom.
ak sa žiak nezúčastňuje na vyučovaní v trvaní najmenej 5 vyučovacích dní a jeho neúčasť na vyučovaní nie je ospravedlnená, triedny učiteľ' písomne vyzve žiaka (ak nie je plnoletý jeho zákonného zástupcu), aby v určenej lehote doložil dôvod svojej neprítomnosti.
Ak ani do 10 dní od doručenia výzvy žiak do školy nenastúpi alebo nepredloží písomný doklad o dôvode neúčasti na vyučovaní, posudzuje sa toto konanie tak, akoby žiak štúdium zanechal, a to prvým dňom po uplynutí lehoty určenej na ospravedlnenie neúčasti. Na žiaka sa vzťahujú ustanovenia Dohody o štúdiu /DOŠ/
na vyučovacie hodiny si žiak prináša potrebné učebnice, zošity, pomôcky a výkaz o štúdiu podľa pokynov učiteľov a označí ch svojím menom a triedou, za ich stratu alebo poškodenie si zodpovedá sám
klasifikácia žiakov s vysokým počtom vymeškaných hodín:
ak žiak vymešká počas školského polroka od 30% do 50% hodín vyučovania v danom predmete a počet známok z predmetu neumožňuje uzavrieť klasifikáciu, môže byť na návrh vyučujúceho komisionálne preskúšaný. Rozhodnutie o komisionálnom preskúšané prijíma Pedagogická rada
ak žiak vymešká počas školského polroka viac ako 50% vyučovania v danom predmete klasifikácia sa vykonáva na základe komisionálneho preskúšania
komisionálne preskúšanie je spoplatnené. Výšku poplatku je určená zriaďovateľom na 50 eur za jednu skúšku. Poplatok môže škola žiaka odpustiť, ak sa jedná o absenciu z dôvodu choroby, hospitalizácie alebo kúpeľnej liečby. Vo všetkých prípadoch je nutné predložiť lekársku správu
termín vykonania komisionálnej skúšky určený žiakovi, musí byť zadaný v období najneskôr do 2 mesiacov od uplynutia riadnej klasifikácie
v prípade vážneho ochorenia, keď zo zdravotných dôvodov nemôže žiak dochádzať do školy, riaditeľ školy na základe písomnej žiadosti zákonných zástupcov a vyjadrenia všeobecného lekára pre deti a dorast, rozhodne o individuálnom vzdelávaní. V spolupráci s triednym učiteľom alebo ostatnými pedagógmi zabezpečí jeho vzdelávanie v dohodnutom rozsahu v škole, alebo v domácom prostredí po dohode so zákonným zástupcom
postup školy v prípade riešenia neospravedlnených hodín:
vymeškané vyučovacie hodiny, za ktoré žiak neprinesie lekárske alebo rodičovské ospravedlnenie do 2 dní od nástupu na vyučovanie sa evidujú ako neospravedlnené a vyznačia sa v triednej knihe
do triednej knihy sa zapisujú aj neskoré príchody žiaka na prvú vyučovaciu hodinu, nedovolené opustenie budovy školy počas vyučovania, ale aj bezdôvodná neprítomnosť na kultúrnych, športových a iných aktivitách organizovaných školou počas vyučovania ako aj na triednických hodinách. Neskoré príchody sa sčítavajú a evidujú ako celé neospravedlnené hodiny, pokiaľ ich žiak nedoloží potvrdením o tom, že mešká bez vlastnej viny
vymeškané hodiny sa mesačne spočítajú a evidujú ako ospravedlnené alebo neospravedlnené hodiny
ak počet neospravedlnených hodín presiahne 5 vyučovacích hodín, triedny učiteľ informuje o tejto skutočnosti riaditeľa školy a zákonných zástupcov, pozve ich preukázateľným spôsobom (písomne) na pohovor, z ktorého vyhotoví Záznam o pohovore. V zázname vyznačí presný dôvod pohovoru, obsah pohovoru a prijaté opatrenia. Na záver nechá pohovor podpísať zákonnému zástupcovi. Pohovoru sa zúčastňuje ako prítomný ďalší pedagogický zamestnanec, ktorý záznam podpíše ako pri pohovore prítomný. Záznam sa uloží do dokumentácie žiaka. Na požiadanie zákonného zástupcu triedny vyhotoví zákonnému zástupcovi kópiu
ak počet neospravedlnených hodín je väčší ako 15 h a žiak podlieha povinnej školskej dochádzke, triedny učiteľ vyplní príslušné oznámenie o zanedbávaní povinnej školskej dochádzky žiaka, ktoré riaditeľ školy pošle obci, v ktorej má žiak trvalé bydlisko a ÚPSVaR
za správnosť postupu a vyhotovenia všetkých dokladov zodpovedá triedny učiteľ
zákazy počas vyučovacích hodín:
počas vyučovacích hodín platí zákaz používať mobilný telefón. Žiak má povinnosť mať mobil cez vyučovacie hodiny vypnutý. Rovnako platí zákaz používať elektronické zariadenia na reprodukciu hudby počas vyučovacej hodiny a tzv. smart watch hodinky počas písomných previerok a testov.
žiakom nie je povolené bez súhlasu učiteľov vykonávať zvukový záznam z vyučovacej hodiny na súkromné zariadenia.
žiakom nie je povolené bez súhlasu učiteľov používať počas vyučovacej hodiny tablety, notebooky, netbooky, smart watch hodinky a podobné zariadenia.
žiak je povinný zúčastňovať' sa vstupných, výstupných testov, písomných prác a písomných previerok z daných predmetov.
žiak je povinný po skončení vyučovania upratať za sebou svoju lavicu, vyložiť stoličku na lavicu v triede a nenechávať voľne v triede alebo na chodbách svoje osobné veci (napr. prezuvky, telovýchovné úbory, učebnice, zošity a iné pomôcky). Tieto patria do vyčlenených skriniek
žiak je povinný zúčastniť sa konzultačných hodín v prípade návrhu zo strany vyučujúceho
opustiť budovu školy počas vyučovania, cez prestávky alebo cez voľnú hodinu bez súhlasu triedneho učiteľa alebo informátora (sekretárky) školy
fajčiť v priestoroch školy, aj pri mimoškolských činnostiach organizovaných školou (lyžiarsky výcvik, exkurzie a iné) nosiť, prechovávať a užívať nelegálne drogy, alkoholické nápoje a iné zdraviu škodlivé látky
nosiť do školy väčšie sumy peňazí, cenné predmety, elektroniku, hracie karty a pod.
obstarávať si veci nedovoleným spôsobom v budove školy i mimo nej
súkromné návštevy žiakov školy v čase vyučovania a prestávok sú zakázané. V odôvodnených prípadoch sa návšteva zdržiava až do príchodu žiaka v priestoroch vstupnej chodby na treťom poschodí školy
zdržiavať sa mimo učební cez malé prestávky
nechávať v triede a na chodbe svoje osobné veci (pomôcky, prezuvky, telovýchovné úbory)
manipulovať s oknami (otvárať a zatvárať ich), zákaz sa nevzťahuje na týždenníkov
manipulovať s otvoreným ohňom
používať v komunikácii vulgárne výrazy a nadávky
2a.2 Osvojovať si zásady vlastenectva, humanity, demokracie a správať sa podľa nich, byť disciplinovaní, plniť pokyny pedagogických pracovníkov a iných pracovníkov školy a správať sa v škole a mimo nej tak, aby robili česť škole i sebe.
správať sa k svojim spolužiakom priateľsky, prechovávať úctu k učiteľom a starším osobám.
pri vstupe učiteľa alebo riaditeľa školy do triedy sa žiaci postavia. Tiež sa postavia pokiaľ vstúpi iná dospelá osoba. Sadnú si na pokyn vyučujúceho. Na hodinách v odborných učebniach, ako aj pri písomných prácach, žiaci nevstávajú
počas vyučovania alebo školou organizovaných podujatiach plniť pokyny vyučujúceho alebo dozor konajúceho učiteľa. Správať sa disciplinovane a žiadnym spôsobom nerušiť priebeh vyučovania alebo podujatia.
pripraviť si potrebné pomôcky pred začiatkom vyučovacej hodiny, v čase zvonenia zaujať svoje miesto v triede a sústrediť sa na vyučovanie
do odborných učební a telocvične vstupovať len v prítomnosti vyučujúceho a dodržiavať vnútorný prevádzkový poriadok týchto učební a telocvične.
ak sa žiak stravuje v školskej jedálni, čaká disciplinovane v rade. Dodržiava pokyny dozor konajúceho, dbá o hygienu a kultúru stravovania.
2a.3 Rešpektovať a chrániť právo svojich spolužiakov na slobodné vierovyznanie a vyvarovať sa akýchkoľvek, aj skrytých foriem prejavu šikanovania, rasizmu, xenofóbie a náboženskej neznášanlivosti.
2a.4 Chrániť vlastné zdravie a zdravie iných. Dbať o čistotu a poriadok a pomáhať pri udržiavaní poriadku v škole a mimo nej.
prezúvať sa pri príchode do školy a odchode zo školy, toto platí aj pri odchode do jedálne a do telocvične, rovnako pri príchode z jedálne a z telocvične. Topánky a vrchný odev odkladať do jemu pridelenej šatňovej skrinky. Na prezúvanie si denne nosiť ľahké, vzdušné, umývateľné a hygienicky vyhovujúce prezuvky so svetlou protišmykovou podrážkou.
ihneď oznámiť príslušnému vyučujúcemu každý, aj drobný úraz. Bezpečnostný technik zabezpečí evidenciu, prípadne záznam o úraze. Oznamovacia povinnosť sa týka všetkých okolností, ktoré môžu ohroziť zdravie, bezpečnosť a majetok jednotlivca, prípadne celej školy.
každá trieda má jedného alebo dvoch týždenníkov, ktorí zabezpečujú tieto úlohy:
pred začiatkom vyučovania prekontrolujú, či je trieda v poriadku (čistota, krieda, fixka, tabuľa)
na začiatku každej hodiny hlásia mená a priezviská neprítomných žiakov
cez prestávky vetrajú triedu a pripravujú ju na ďalšiu vyučovaciu hodinu, nedostatky hlásia vyučujúcemu, prípadne triednemu učiteľovi
po skončení vyučovania skontrolujú, či je trieda v poriadku (stoličky vyložené na laviciach, zotretá tabuľa, lavice bez odpadkov, zhasnuté svetlá, zatvorené okná, uzáver vody)
z triedy odchádzajú poslední, kontrolujú poriadok a čistotu
ak sa žiak uchádza o oslobodenie od telesnej výchovy, predkladá učiteľovi telesnej výchovy a triednemu učiteľovi návrh lekára a žiadosť rodiča na predpísanom formulári, najneskôr dva týždne od začiatku školského roka
​​žiakom je zakázané počas vyučovania absolvovať kurzy (autoškola, a iné) a ostatné aktivity nesúvisiace s vyučovacím procesom, výnimku tvoria športové tréningy, sústredenia, športové podujatia, tie musia byť povolené riaditeľom školy
žiakom je zakázané manipulovať s IKT určenou na výučbu v triedach (odpájať ich, sledovať cez prestávky nevhodné stránky, inštalovať alebo odinštalovať programy a aplikácie...) bez dovolenia učiteľa. Po skončení vyučovania týždenníci odovzdajú notebooky z tried na uloženie do zborovne.
2a.4 Žiak má byť v škole vhodne a čisto oblečený a upravený .
žiak je povinný prichádzať do školy v primeranom oblečení, bez výstredností v úprave zovňajška.
Žiakom sa zakazujú nosiť do školy odevy, na ktorých vyobrazenia, nápis a symboly podporujúce propagáciu fašizmu, xenofóbie, rasovej a náboženskej neznášanlivosti a iných foriem diskriminácie
žiak sa riadi etickým kódexom študenta SG FUTURUM
žiak sa na vyučovanie telesnej výchovy zásadne preoblieka do telocvičného úboru. Úbor a obuv udržiavať v čistote. V priestoroch telocvične dodržiavať "hygienickú zónu" (vstupovať len v predpísanej obuvi)
2a.5 Šetriť školské zariadenie, chrániť ho pred poškodením a hospodárne zaobchádzať s učebnicami a učebnými pomôckami, šetriť elektrickou energiou a vodou
· cielené poškodenie alebo zničenie školského majetku, zariadení, učebníc, učebných pomôcok alebo strata učebníc je sankcionované finančnou náhradou, výšku škody určuje vedenie školy
2a.6 Dodržiavať zásady školského poriadku, zásady bezpečnosti práce a ochrany zdravia, vyučovací čas, rozvrh prestávok a plniť ďalšie pokyny vyučujúcich a dozorkonajúcich učiteľov a zamestnancov školy
žiak je povinný úradné a neodkladné záležitosti (potvrdenia o návšteve školy, na zľavu cestovného, ISIC a pod...) si vybavovať prostredníctvom triedneho učiteľa alebo počas jeho neprítomnosti u pedagogického dozoru alebo u sekretárky školy
každá trieda si volí triednu samosprávu, z ktorej jeden zvolený člen je členom študentskej rady, tá sa riadi Štatútom študentskej rady
2b. Práva a povinnosti zákonných zástupcov žiaka
2b.1 Práva zákonného zástupcu žiaka
Zákonný zástupca dieťaťa alebo žiaka má právo:
žiadať, aby sa v rámci výchovy a vzdelávania v škole poskytovali deťom a žiakom informácie a vedomosti vecne a mnohostranne so súčasným poznaním sveta
oboznámiť sa so školským vzdelávacím programom školy a školským poriadkom
na poskytovanie poradenských služieb vo výchove a vzdelávaní svojho dieťaťa
vyjadrovať sa k výchovno-vzdelávaciemu programu školy prostredníctvom orgánov školskej samosprávy
2b.2 Povinnosti zákonného zástupcu žiaka
Zákonný zástupca dieťaťa alebo žiaka je povinný:
vytvoriť pre dieťa podmienky na prípravu na výchovu a vzdelávanie v škole a plnenie školských povinností
3. Kritériá pre udeľovanie výchovných opatrení
Kritéria na výchovné opatrenia – pochvaly a iné ocenenia
Návrh na udelenie pochvaly alebo iného ocenenia sa prerokuje v pedagogickej rade. Zaznamenávajú sa do triednych katalógov a osobných spisov s dátumom klasifikačnej porady.
3.1. Pochvaly a iné ocenenia sa udeľujú za:
mimoriadny prejav aktivity a iniciatívy
dlhodobú úspešnú prácu a korektné vzťahy medzi spolužiakmi
3.2. Pochvala od triedneho učiteľa sa udeľuje za :
vzornú dochádzku do školy počas školského roka (0 vymeškaných hodín)
za dosiahnutý prospech „prospel s vyznamenaním“ za dané obdobie
reprezentáciu triedy v oblasti kultúry, športu, vzdelávania a pod.
za 1.-3. miesto v školských kolách olympiád a rôznych súťaží
prácu pre triedny kolektív a podobne
3.3. Pochvala od riaditeľa školy sa udeľuje za :
reprezentáciu školy v oblasti kultúry, športu, vzdelávania a pod.
študijný priemer 1,00
významný spoločenský čin (záchrana života, pomoc starým ľuďom a pod. )
za 1.-3. miesto v okresných a vyšších kolách olympiád a rôznych súťaží
Kritéria na výchovné opatrenia – posilnenie disciplíny
opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku, ktoré spravidla predchádza zníženiu stupňa zo správania; podľa závažnosti previnenia sa ukladá niektoré z opatrení, najmä napomenutie od triedneho učiteľa, pokarhanie od triedneho učiteľa, pokarhanie od riaditeľa školy
o udelení opatrenia informuje triedny učiteľ preukázateľným spôsobom zákonného zástupcu žiaka. Opatrenie sa zaznamená do osobného spisu žiaka. Udelenie zníženého stupňa zo správania sa odôvodní v triednom výkaze alebo katalógovom liste žiaka s dátumom klasifikačnej porady
opatrenia spravidla predchádzajú zníženiu známky zo správania. Pred udelením opatrenia je potrebné previnenie objektívne prešetriť. Ak sa jedná o maloletého žiaka, pri vážnom alebo opakovanom porušení školského poriadku vyšetrenie prebieha za prítomnosti zákonného zástupcu žiaka. Za jedno previnenie je možné udeliť žiakovi len jedno výchovné opatrenie na posilnenie disciplíny
napomenutie žiaka na vyučovacej hodine je v kompetencii vyučujúceho a zaznamenáva sa do Zošita pedagogického pozorovania
3.4 Napomenutie od triedneho učiteľa sa udeľuje za:
opakovaný neskorý príchod na vyučovaciu hodinu
nevhodné správanie sa žiakov v triede, alebo na verejnosti
ojedinelé dopúšťanie sa menej závažných previnení proti školskému poriadku
menej časté zabúdanie učebných pomôcok (učebnice, zošity a pod.)
Postup učiteľa pri porušení školského poriadku v bode 3.4 na vyučovacej hodine
učiteľ napomenie žiaka a nariadi mu, aby prestal v činnostiach. Ak žiak aj po upozornení naďalej vyrušuje, vyučujúci vykoná záznam o správaní žiaka do zošita pedagogického pozorovania a do školského informačného systému.
Postup triedneho učiteľa pri napomínaní žiaka
triedny učiteľ vykoná pohovor so žiakom a objasní mu v čom a ako sa dopustil previnení a spôsob nápravy. O pohovore sa nevykonáva písomný záznam.
3.5 Pokarhanie od triedneho učiteľa sa udeľuje žiakovi za:
1 – 2 vymeškané neospravedlnené hodiny
opakované sa dopúšťanie menej závažných previnení proti školskému poriadku
narúšanie vzťahov medzi spolužiakmi
nerešpektovanie pokynov vyučujúcich a zamestnancov školy
opakované nevhodné správanie sa žiakov v triede, alebo na verejnosti,
časté zabúdanie učebných pomôcok, žiackej knižky a pod.
Postup učiteľa pri porušení školského poriadku v bode 3.5 na vyučovacej hodine
čiteľ napomenie žiaka a nariadi mu, aby prestal v činnostiach. Následne vykoná záznam do klasifikačného záznamu a zapíše poznámku o správaní žiaka do školského informačného systému.
neodkladne informuje triedneho učiteľa o správaní žiaka na hodine
Postup triedneho učiteľa pri udelení pokarhania od triedneho učiteľa
triedny učiteľ vykoná pohovor so žiakom a objasní mu v čom a ako sa dopustil previnení a navrhne spôsob nápravy. O pohovore sa vykoná písomný záznam, ktorý sa uloží do dokumentácie žiaka.
triedny učiteľ písomne alebo osobne informuje rodiča /zákonného zástupcu žiaka/ o dôvodoch udelenia pokarhania
3.6 Pokarhanie od riaditeľa školy sa udeľuje žiakovi za:
3 – 6 vymeškaných neospravedlnených vyučovacích hodín,
opakované porušovanie školského poriadku v škole a na verejnosti
časté narušovanie vyučovacieho procesu a pod.,
Postup triedneho učiteľa pri udelení pokarhania od riaditeľa školy
triedny učiteľ vykoná pohovor so žiakom a objasní mu v čom a ako sa dopustil previnení a o ďalšom riešení – postúpenie riaditeľovi školy
triedny učiteľ predloží riaditeľovi školy návrh na udelenie pokarhania riaditeľom školy.
triedny učiteľ na pokyn riaditeľa školy písomne alebo osobne informuje rodiča / zákonného zástupcu žiaka o dôvodoch udelenia pokarhania
Postup riaditeľa pri udelení pokarhania od riaditeľa školy
vykoná pohovor so žiakom a prípadne s ďalšími žiakmi a objasní mu v čom a ako sa dopustil previnení a o spôsobe nápravy. O pohovore vykoná triedny učiteľ alebo riaditeľom poverená osoba písomný záznam, ktorý sa uloží do dokumentácie žiaka.
triedny učiteľ na pokyn riaditeľa školy písomne alebo osobne informuje rodiča / zákonného zástupcu žiaka o dôvodoch udelenia pokarhania.
3.7 Znížená známka zo správania na stupeň 2 (uspokojivé):
Znížená známka zo správania na stupeň 2 sa udeľuje napr. za :
7 – 12 vymeškaných neospravedlnených hodín
opakované závažné porušovanie školského poriadku
fyzické napadnutie spolužiaka
agresívne správanie voči žiakom, učiteľom alebo iným zamestnancom
krádež v škole a na verejnosti, bez trestného stíhania
falšovanie úradného dokumentu (ospravedlnenie od rodičov, lekárske potvrdenie, záznam dopravcov o meškaní spojov a pod.)
priestupok voči zákonu neklasifikovaný ako prečin
úmyselné poškodzovanie majetku školy
svojvoľné opustenie výchovno-vzdelávacieho procesu (v škole i mimo školy)
krádež a šírenie takto nadobudnutého duševného vlastníctva (napr. metodické materiály, previerky, testy a prípravy pedagógov školy na vyučovanie v elektronickej alebo printovej podobe)
Postup triedneho učiteľa pri udelení zníženej známky zo správania na stupeň uspokojivé
triedny učiteľ predloží riaditeľovi školy návrh na udelenie zníženej známky zo správania.
triedny učiteľ na pokyn riaditeľa školy pripraví písomné podklady pre informovanie rodiča /zákonného zástupcu žiaka/ o dôvodoch na návrh na zníženie známky zo správania a navrhne termín ich pozvánky na prerokovanie priestupku
Postup riaditeľa pri udelení zníženej známky zo správania na stupeň uspokojivé
vykoná pohovor so žiakom a prípadne s ďalšími žiakmi a objasní mu v čom a ako sa dopustil previnení a o spôsobe nápravy. Pri pohovore môžu byť prítomní aj školský psychológ a výchovný poradca. O pohovore vykoná triedny učiteľ alebo riaditeľom poverená osoba písomný záznam, ktorý sa uloží do dokumentácie žiaka.
riaditeľ školy písomne alebo osobne informuje rodiča / zákonného zástupcu žiaka o priestupku žiaka a pozve ich na pohovor.
o rokovaní s rodičmi/zákonnými zástupcami vykoná zápis, ktorý podpíše riaditeľ, rodič/ zákonný zástupca a prítomný zapisovateľ (spravidla triedny učiteľ)
o výsledku šetrenia priestupku a pohovore s rodičmi/zákonnými zástupcami informuje zriaďovateľa SG FUTURUM
na základe stanoviska zriaďovateľa SG FUTURUM predloží návrh na zníženie známky zo správania na stupeň uspokojivé na rokovanie PR SG FUTURUM
3.8 Znížená známka zo správania na stupeň 3 (menej uspokojivé):
Znížená známka zo správania na stupeň 3 sa udeľuje napr. za :
13 - 60 vymeškaných neospravedlnených hodín
veľmi vážne porušenie školského poriadku
fyzické napadnutie, ublíženie na zdraví a šikanovanie
priestupok voči zákonu klasifikovaný ako prečin
falšovanie úradného dokumentu ako výpis z katalógového listu, vysvedčenie a pod.
úmyselné poškodenie školského majetku s väčším rozsahom škody
za propagáciu rasizmu, xenofóbie
za prechovávanie drog a iných omamných látok
Postup triedneho učiteľa pri udelení zníženej známky zo správania na stupeň menej uspokojivé
triedny učiteľ predloží riaditeľovi školy návrh na udelenie zníženej známky zo správania o dva stupne
Postup riaditeľ pri udelení zníženej známky zo správania na stupeň menej uspokojivé
riaditeľ školy písomne alebo osobne informuje rodiča / zákonného zástupcu žiaka o priestupku žiaka a pozve ich na pohovor,
o výsledku šetrenia priestupku a pohovore s rodičmi/zákonnými zástupcami informuje zriaďovateľa SG FUTURUM a predloží mu návrh na podmienečné vylúčenie z ďalšieho štúdia (podmienečné vylúčenie nenavrhuje v prípade, že sa priestupku dopustí žiak v povinnej školskej dochádzke).
na základe stanoviska zriaďovateľa SG FUTURUM predloží návrh na zníženie známky zo správania na stupeň menej uspokojivé a podmienečné vylúčenie z ďalšieho štúdia na rokovanie PR SG FUTURUM
3.9 Znížená známka zo správania na stupeň 4 (neuspokojivé):
Žiak sústavne porušuje pravidlá správania a školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy
61 a viac vymeškaných neospravedlnených hodín
priestupok voči zákonu klasifikovaný ako trestný čin
ak sa takéhoto jednania dopustí maloletý žiak, problém preberá sociálny kurátor a postupuje podľa právnych predpisov odobratím prídavkov na dieťa a ďalšími výchovnými opatreniami voči žiakovi a zákonnému zástupcovi v zmysle platnej legislatívy
Postup triedneho učiteľa pri udelení zníženej známky zo správania na stupeň neuspokojivé
triedny učiteľ predloží riaditeľovi školy návrh na udelenie zníženej známky zo správania o tri stupne
triedny učiteľ na pokyn riaditeľa školy pripraví písomné podklady pre informovanie rodiča /zákonného zástupcu žiaka/ o dôvodoch na návrh na zníženie známky zo správania a navrhne termín ich pozvánky na prerokovanie priestupku,
Postup riaditeľ pri udelení zníženej známky zo správania na stupeň neuspokojivé
vykoná pohovor so žiakom a prípadne s ďalšími žiakmi a objasní mu v čom a ako sa dopustil previnení a prípadne o spôsobe nápravy. Pri pohovore môžu byť prítomní aj školský psychológ a výchovný poradca. O pohovore vykoná triedny učiteľ alebo riaditeľom poverená osoba písomný záznam, ktorý sa uloží do dokumentácie žiaka.
riaditeľ školy písomne alebo osobne informuje rodiča / zákonného zástupcu žiaka o priestupku žiaka a pozve ich na pohovor
ak sa žiak dopustí priestupku, ktorý má charakter trestného činu, riaditeľ školy vec oznámi PZ SR a požiada o spoluprácu,
o výsledku šetrenia priestupku a pohovore s rodičmi/zákonnými zástupcami informuje zriaďovateľa SG FUTURUM a predloží mu návrh na vylúčenie z ďalšieho štúdia
na základe stanoviska zriaďovateľa SG FUTURUM predloží návrh na zníženie známky zo správania na stupeň neuspokojivé a vylúčenie z ďalšieho štúdia na rokovanie PR SG FUTURUM
Výchovné opatrenia sa zaznamenávajú v triednom výkaze alebo katalógovom liste žiaka. Udelenie zníženého stupňa zo správania sa odôvodní v triednom výkaze alebo katalógovom liste žiaka MP č. 21/2011 čl.9, bod 41, s dátumom klasifikačnej porady.
4. Uvoľňovanie žiakov z vyučovania z iných dôvodov
Riaditeľ' školy môže uvoľniť žiaka z vyučovania predmetu, z jeho časti alebo od telesných úkonov spojených s vyučovaním niektorých predmetov na základe vyjadrenia príslušného lekára, a ak ide o žiaka so zmenenou pracovnou schopnosťou, na základe vyjadrenia posudkového lekára sociálneho zabezpečenia a písomnej žiadosti rodičov. Žiaka nemožno uvoľniť na celý školský rok alebo jeho prevažnú časť od vyučovania povinných predmetov, ktoré majú rozhodujúci význam pre odborné zameranie absolventa. Predmety určuje riaditeľ' školy.
Riaditeľ školy môže uvoľniť žiaka z vyučovania predmetu, z jeho časti na základe vyjadrenia športového klubu (tréningový plán) a písomnej žiadosti rodičov. Žiaka nemožno uvoľniť na celý školský rok alebo jeho prevažnú časť od vyučovania povinných predmetov, ktoré majú rozhodujúci význam pre odborné zameranie absolventa. Predmety určuje riaditeľ' školy.
Ak to dovoľuje charakter učiva, riaditeľ školy umožní žiačke z dôvodu tehotenstva alebo materstva prípravu a vykonanie skúšok v určených termínoch, ak je neplnoletá, so súhlasom jej zákonného zástupcu. Žiačka môže dochádzať len na vyučovanie predmetov obsahujúcich činnosti, ktoré jej osobitné predpisy nezakazujú.
V osobitných prípadoch, ak to dovoľuje charakter učiva, umožní riaditeľ' školy na žiadosť žiaka, ak nie je plnoletý so súhlasom zákonného zástupcu a po odporúčaní príslušného lekára zdravotne postihnutému alebo dlhodobo chorému žiakovi prípravu a vykonanie skúšok v určených termínoch.
Riaditeľ školy umožní na žiadosť žiaka, a ak ide o neplnoletého so súhlasom zákonného zástupcu, mimoriadne nadanému a talentovanému žiakovi prípravu a vykonanie skúšok podľa individuálneho študijného plánu.
Riaditeľ školy môže, po prerokovaní v pedagogickej rade a po porovnaní učebných plánov, umožniť žiakovi absolvovať časť štúdia v trvaní najviac rok na príbuznej škole v zahraničí. V
prípade potreby predpíše žiakovi vykonať rozdielové skúšky, pričom rozdielová skúška z vyučovacieho jazyka je povinná. Riaditeľ školy môže študentovi na základe podloženej žiadosti rodičov alebo zákonných zástupcov umožniť individuálny študijný plán. Žiak je povinný po návrate na materskú školu absolvovať rozdielové skúšky a zároveň predložiť doklad o ekvivalencii známok zo zahraničnej školy.
5. Prerušenie štúdia
Riaditeľ školy môže prerušiť štúdium žiakovi, ktorý splnil povinnú školskú dochádzku na jeho žiadosť alebo na žiadosť jeho zákonného zástupcu, a to až na tri roky. Po uplynutí času prerušenia štúdia, pokračuje žiak v tom ročníku, v ktorom bolo štúdium prerušené.
Ak bolo štúdium prerušené po úspešnom ukončení ročníka, nastúpi žiak po uplynutí času prerušenia štúdia do nasledujúceho ročníka. Ak čas prerušenia uplynul v priebehu šk. roka, riaditeľ školy umožní žiakovi dodatočne vykonať skúšky za príslušné obdobie.
Ak pominú dôvody prerušenia štúdia, môže sa na žiadosť žiaka prerušenie štúdia ukončiť aj pred uplynutím určeného času prerušenia. K prerušeniu štúdia alebo k ukončeniu prerušenia štúdia pred uplynutím určeného času sa k žiadosti neplnoletého žiaka vyjadruje jeho zákonný zástupca.
6. Postup do vyššieho ročníka a opakovanie ročníka
Ak žiak v niektorom šk. roku neprospel, nevykonal úspešne opravnú skúšku, riaditeľ' školy môže na jeho žiadosť povoliť opakovať ročník. K žiadosti neplnoletého žiaka sa vyjadruje jeho rodič alebo zákonný zástupca písomnou formou.
7. Zanechanie štúdia
Ak žiak, ktorý splnil povinnú školskú dochádzku, chce zanechať štúdium, oznámi to písomne riaditeľovi školy. Ak je žiak neplnoletý, písomné oznámenie o zanechaní štúdia podáva jeho zákonný zástupca. V plnom rozsahu platia ustanovenia podľa Zmluvy o poskytovaní vzdelávania.
8. Odstúpenie od Zmluvy o poskytovaní vzdelávania
Ak žiak nedosahuje požadované študijné výsledky alebo ak závažným spôsobom alebo opakovane porušuje školský poriadok, toto sa považuje za porušenie článku 4.12 a je to dôvod na odstúpenie od Zmluvy o poskytovaní vzdelávania.
Žiak nedosahuje požadované študijné výsledky, ak dva školské polroky po sebe dosiahol priemer známok horší ako 3.00 alebo bol klasifikovaný známkou nedostatočný.
Žiakovi, ktorý splnil povinnú školskú dochádzku a bol na konci školského roka klasifikovaný známkou nedostatočný z troch a viac predmetov nebude povolené opakovať ročník a bude z ďalšieho štúdia vylúčený.
Za závažné porušenie školského poriadku sa považujú všetky priestupky, za ktoré sa žiakovi znižuje známka zo správania na stupeň nevyhovujúci, ako aj všetky priestupky, ktoré sú klasifikované ako trestný čin bez ohľadu na to, či žiak za ne bol alebo nebol odsúdený.
9. Ochranné opatrenia
Ak žiak svojím správaním a agresivitou ohrozuje bezpečnosť a zdravie ostatných žiakov, ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy alebo školského zariadenia, okrem špeciálnych výchovných zariadení, môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca.
c) políciu
Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy alebo školského zariadenia písomný záznam
10. Priestupky a správne delikty
Podľa ustanovenia § 5 ods. 11 zákona č. 596/2003 Z. z. o štátnej správe v školstve: Zákonný zástupca dieťaťa nedbá o riadne plnenie povinnej školskej dochádzky, najmä ak neprihlási dieťa na povinnú školskú dochádzku alebo ak dieťa neospravedlnene vynechá viac ako 15 vyučovacích hodín v mesiaci.
Priestupky a správne delikty vo veci zanedbávania plnenia povinnej školskej dochádzky prejednáva obec (podľa zákona č. 372/1990 Zb. o priestupkoch), v ktorej má zákonný zástupca pobyt.
Pri podozrení zo zanedbávania povinnej školskej dochádzky je riaditeľ školy povinný zanedbávanie povinnej školskej dochádzky oznámiť obci, v ktorej má zákonný zástupca dieťaťa trvalý pobyt (v súlade s § 5 ods.10 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov).
Ak žiak neospravedlnene vymešká viac ako 60 vyučovacích hodín v príslušnom školskom roku, obec je povinná na základe oznámenia riaditeľa školy začať priestupkové konanie v zmysle § 6 a v súlade s § 37 ods.1 písmeno b zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.
V prípade, ak škola dodržala vyššie uvedený postup a aj napriek prijatým opatreniam sa školská dochádzka žiaka nezmení a žiak vymešká viac ako 100 vyučovacích hodín bez náležitého ospravedlnenia, obec na základe oznámenie riaditeľa školy podáva podnety na trestné stíhanie zákonných zástupcov súvisiace s ohrozovaním mravnej výchovy mládeže v zmysle § 211 ods. 1 písm. e) zákona č. 300/2005 Z. z. (Trestný zákon).
Ustanovenia článku 11 škola používa len vtedy, ak sa jedna o žiakov, ktorí vykonávajú povinnú školskú dochádzku.
zabúdanie učebných pomôcok
zabúdanie prezuviek, úboru na TV a pod.
vyrušovanie na hodinách
bezdôvodné opustenie školy alebo školskej skupiny pri mimoškolských aktivitách
nerešpektovanie príkazov vyučujúcich
klamstvo a podvody voči vyučujúcim a triednym učiteľom
plagiátorstvo - kopírovanie textov z webových stránok prezentovaných žiakom ako vlastný text
používanie mobilných telefónov počas vyučovania
používanie hodiniek smart watch počas previerok a testov
používanie predmetov alebo zariadení, ktoré rozptyľujú jeho pozornosť alebo narušujú vyučovací proces
používanie predmetov a látok (zbrane, chemikálie a pod.), ktoré svojím charakterom ohrozujú zdravie a bezpečnosť ostatných žiakov aj žiaka samotného na vyučovaní.
C. Mimoriadne závažné priestupky :
šikanovanie žiakov (aj slovné) a nebezpečné vyhrážanie sa žiakom a učiteľom
arogancia a drzosť voči zamestnancom školy
fyzické alebo slovné napadnutie zamestnancov školy alebo spolužiakov
krádež, vrátane krádeže a šírenia duševného vlastníctva podľa bodu 3.7
fajčenie v školských priestoroch alebo pri mimoškolských aktivitách
konzumácia alkoholu a používanie drog v školských priestoroch alebo pri mimoškolských aktivitách
šírenie materiálov s obsahom, ktorý odporuje mravným zásadám (pornografia, nabádanie k rasovej alebo náboženskej neznášanlivosti a pod.)
úmyselné ničenie školského zariadenia a pod.
ostatné činnosti, ktoré svojim charakterom poškodzujú dobré meno školy na verejnosti
11. Hodnotenie a klasifikácia
Hodnotenie a klasifikácia žiakov vychádza z metodického pokynu č. 21/2011 na hodnotenie a klasifikáciu žiakov stredných škôl.
Predmety , ktoré sa neklasifikujú, sú určené v učebných plánoch.
Riaditeľ školy zabezpečuje, aby sa o prospechu a správaní neplnoletého žiaka mohol priebežne informovať jeho zákonný zástupca.
Ak nie je možné žiaka vyskúšať a klasifikovať v riadnom termíne v prvom polroku, žiak sa za prvý polrok neklasifikuje. Riaditeľ školy určí na jeho vyskúšanie a klasifikovanie náhradný termín, a to spravidla tak, aby klasifikácia mohla byť ukončená najneskôr do dvoch mesiacov po skončení prvého polroka.
Ak nie je možné žiaka vyskúšať a klasifikovať v riadnom termíne v druhom polroku, žiak je skúšaný aj klasifikovaný za toto obdobie v poslednom týždni augusta a v dňoch určených riaditeľom školy.
Ak žiak alebo zákonný zástupca žiaka má pochybnosti o správnosti klasifikácie na konci prvého a druhého polroka, môže do troch dní odo dňa, odkedy sa dozvedel o jej výsledku, požiadať riaditeľa školy o komisionálne skúšanie. Ak je vyučujúcim riaditeľ školy, o preskúšanie žiaka možno požiadať orgán štátnej správy, ktorý strednú školu odborne riadi. Preskúšať žiaka nemožno, ak bol v klasifikačnom období z tohto vyučovacieho predmetu už komisionálne skúšaný.
12. Celkové hodnotenie
Celkové hodnotenie žiaka na konci prvého a druhého polroku vyjadruje výsledky jeho klasifikácie v povinných predmetoch, ktoré sa klasifikujú a klasifikáciu jeho správania. Nezahŕňa klasifikáciu v nepovinných vyučovacích predmetoch
Celkové hodnotenie žiaka na konci prvého a druhého polroku sa vyjadruje takto :
Žiak prospel veľmi dobre, ak ani v jednom povinnom predmete nemá prospech horší ako 2,0 a jeho správanie je veľmi dobré.
13. Opravné skúšky
Žiak, ktorý má na konci druhého polroku nedostatočný prospech najviac z dvoch povinných predmetov, môže so súhlasom riaditeľa školy robiť z týchto predmetov opravnú skúšku.
Termín opravných skúšok určí riaditeľ' školy tak, aby opravné skúšky:
a) podľa odseku 1 boli vykonané najneskôr do 31. augusta. Žiakovi, ktorý zo závažných dôvodov nemôže prísť na opravnú skúšku v určenom termíne, možno povoliť vykonanie opravnej skúšky najneskôr do 15. septembra
b ) podľa odseku 2 boli vykonané najneskôr do klasifikačnej porady za druhý polrok
Žiakovi, ktorý bol klasifikovaný v termíne uvedenom v bode 5 Hodnotenie a klasifikácia, do 15.októbra.
Stanovuje sa poplatok v sume 50,00 € za opravnú skúšku, pokiaľ riaditeľ školy nerozhodne inak.
14. Komisionálne skúšky.
b) keď je skúšaný v náhradnom termíne
c) keď žiak alebo jeho zákonný zástupca požiada o preskúšanie žiaka, alebo keď sa preskúšanie koná na podnet riaditeľa školy
d) keď koná opravné skúšky
e) pri skúškach v externom štúdiu, v štúdiu podľa individuálneho študijného plánu a pri štúdiu jednotlivých vyučovacích predmetov
f) v prípade uvoľnenia žiaka od dochádzky na vyučovanie
Komisia pre komisionálne skúšky je najmenej 3-členná. Komisia sa skladá:
z predsedu, ktorým je riaditeľ alebo ním poverený učiteľ, skúšajúceho učiteľa, ktorým je spravidla učiteľ vyučujúci žiaka príslušný vyučovací predmet a prísediaceho, ktorý má aprobáciu pre ten alebo príbuzný vyučovací predmet. Výsledok komisionálnej skúšky vyhlási predseda komisie verejne v deň konania skúšky. Tento výsledok je pre klasifikáciu žiaka konečný.
Stanovuje sa poplatok v sume 50,00 € za komisionálnu skúšku, pokiaľ riaditeľ školy nerozhodne inak.
15. Organizácia vyučovania.
0. vyučovacia hodina 6,55 hod – 7,40 hod
1. vyučovacia hodina 7,45 hod – 8,30 hod
2. vyučovacia hodina 8,35 hod – 9,20 hod
3. vyučovacia hodina 9,25 hod – 10,10 hod
4. vyučovacia hodina 10,30 hod – 11,15 hod
5. vyučovacia hodina 11,20 hod – 12,05 hod
6. vyučovacia hodina 12,35 hod – 13,20 hod
7. vyučovacia hodina 13,25 hod – 14,10 hod
8. vyučovacia hodina 14,15 hod – 15,00 hod
Dvojhodinové laboratórne cvičenia a telesnú a športovú výchovu vyučované na 0. a 1. vyučovacej hodine, resp. na 6. a 7. alebo na 7. a 8. vyučovacej hodine je po dohode možné vyučovať bez prestávky.
Školský poriadok školy je záväzný pre všetkých študentov Súkromného gymnázia FUTURUM v Košiciach.
Prerokované a schválené pedagogickou radou dňa 30. augusta 2017.
Mgr. Tibor Kollár,
riaditeľ SG FUTURUM, Košice
Once upon a time - Veľkáči čítajú malkáčom - celoročný projekt pre ZŠ
Košický objektív
Pravdy a mýty o súkromných školách - za nás hovorí kvalitný výsledok
V novom roku s novým odborom - rozšírené vyučovanie informatiky

References: čl.9
 § 5
 § 5
 § 6
 § 37
 § 211